Freiheit (Zeitung)
D'Freiheit war eng kuerzlieweg däitschsproocheg Zeitung zu Lëtzebuerg, déi 1910 an 1911 erauskoum. Hiren Ënnertitel war Sozialistisches Organ für die Interessen des werktätigen Volkes..

Si gouf vum Georges Droessaert gegrënnt, deen 1903 schonn d'Zeitung Der arme Teufel matgegrënnt hat. Hien hat déi 1910 verlooss well se him net revolutionär genuch war. D'Freiheit gëtt vun Historiker deelweis als anarchistesch beschriwwen,. mä huet sech selwer ass revolutionär-sozialistesch, antipatriotesch, antimilitaristesch, gewerkschaftlech a fräidenkend bezeechent...

D'Redaktioun war dem Generalstreik, direkten Aktiounen, der Obstruktioun souwéi der Fuussejuegd (dat heescht der Juegd op Streikbriecher) favorabel agestallt an huet sech fir d'Trennung vu Kierch a Staat ausgeschwat.

Déi éischt Ausgab koum den 18. Dezember 1910 eraus. Administrateur war den Nidderkuerer J. P. Schütz a Redakter den Déifferdenger Georges Droessaert.

An de Lëtzebuerger Nationalarchiven ass nëmmen déi éischt Ausgab ze fannen. D'Schwäizer Zeitung La voix du peuple huet am Abrëll 1911 geschriwwen:.
Le journal Freiheit, l'organe syndicaliste et socialiste de Differdingen, dans le grand-duché du Luxembourg, dont nous avons annoncé l'apparition il y a quelques semaines à peine, devra disparaître momentanément. Dans le numéro 15, la rédaction dit aux lecteurs « non pas un adieu, mais un au revoir ». Notons surtout que le rédacteur, le camarade Georges Droessaert est tombé sérieusement malade.

Kuckt och
 Lëscht vun Zeitungen an Zäitschrëften zu Lëtzebuerg

Fréier Zeitungen zu Lëtzebuerg